OpenLLM-France/wikimedia huggingface dataset:
# Second Helping

Second Helping és el segon l'àlbum d'estudi de la banda estatunidenca Lynyrd Skynyrd. Fou publicat l'any 1974 i conté la cançó més famosa del grup, "Sweet Home Alabama". Fou el primer disc de la seva carrera en utilitzar tres guitarres solistes, fet que posteriorment va esdevenir una característica pròpia del grup. Va assolir la dotzena posició en la llista d'àlbums Billboard, aconseguint alhora la certificació de disc multiplatí.

## Llista de cançons
### Cara A

* "Sweet Home Alabama" (Ed King, Gary Rossington, Ronnie Van Zant) – 4:43
* "I Need You" (Ed King, Gary Rossington, Ronnie Van Zant) – 6:55
* "Don't Ask Me No Questions" (Gary Rossington, Ronnie Van Zant) – 3:26
* "Workin' for MCA" (Ed King, Ronnie Van Zant) – 4:49

### Cara B

* "The Ballad of Curtis Loew" (Allen Collins, Ronnie Van Zant) – 4:51
* "Swamp Music" (Ed King, Ronnie Van Zant) – 3:31
* "The Needle and the Spoon" (Allen Collins, Ronnie Van Zant) – 3:53
* "Call Me the Breeze" (J.J. Cale) – 5:09

### Reedició 1997 CD

* "Don't Ask Me No Questions (Single Version)" (Gary Rossington, Ronnie Van Zant) – 3:31
* "Was I Right Or Wrong (Demo)" (Gary Rossington, Ronnie Van Zant) – 5:33
* "Take Your Time (Demo)" (Ronnie Van Zant, Ed King) – 7:29

## Personal

* Ronnie Van Zant − cantant
* Gary Rossington − guitarra Gibson Les Paul, guitarra rítmica i guitarra acústica "Sweet Home Alabama"
* Allen Collins − guitarra Gibson Firebird
* Ed King − guitarra Fender Stratocaster, guitarra slide, baix a "I Need You"
* Billy Powell − teclats, piano a "Sweet Home Alabama"
* Leon Wilkeson − baix Gibson Thunderbird
* Bob Burns − bateria excepte a "I Need You"

### Músics addicionals

* Mike Porter − bateria a "I Need You"
* Clydie King, Sherlie Matthews − veus addicionals a "Sweet Home Alabama"
* Merry Clayton & Friends − veus addicionals a "Sweet Home Alabama"
* Bobby Keys, Trewor Lawrence & Steve Madiao − trompa a "Don't Ask Me No Questions" i "Call Me The Breeze"
* Al Kooper − veus addicionals, piano a "Don't Ask..." i "The Ballad Of Curtis Loew"

## Enllaços externs

* Second Helping al web oficial del grup (anglès)
# Servei Arqueològic de l'Índia

El Servei Arqueològic de l'Índia (Inglés: Archaeological Survey of Índia, Devanagiri: भारतीय पुरातत्व सर्वेक्षण, abreviatura: ASI) és un departament del Govern de l'Índia, dependent del Ministeri de Cultura. És responsable dels estudis arqueològics i de la conservació del patrimoni arqueològic del país, atribucions assignades per diverses actes del Parlament de l'Índia. Segons la seva pàgina web, les funcions de l'ASI són les de "explorar, excavar, conservar, preservar i protegir els monuments i jaciments d'importància internacional i nacional". L'ASI té el mandat de regular el comerç d'exportació d'antiguitats i tresors artístics, per prevenir el contraban i la falsificació d'antiguitats, adquirir per al país i la seva exposició pública antiguitats i tresors artístics, i altres qüestions relacionades directament o indirecta amb aquesta activitat. Entre altres activitats, imparteix formació als joves arqueòlegs. El Servei Arqueològic de l'Índia dirigeix un centre de formació amb aquesta finalitat a Nova Delhi.
L'ASI, en la seva forma actual, el va fundar el 1861, sota l'administració colonial britànica, Sir Alexander Cunningham amb l'ajuda del llavors virrey Charles John Canning. En aquel moment, la seva àrea d'actuació abastava tota l'Índia britànica, inclòs Afganistan i Birmània. En els seus primers dies, l'ASI va desenvolupar una àmplia activitat d'exploració i excavació, fet que va donar com a resultat el descobriment d'importants jaciments arqueològics com els de Sankisa, Sravasti, Bharhut i Kosambi. Cunningham va participar en alguns d'aquests descobriments i va obrir el camí per a noves recerques tant arqueològiques com històriques de l'Índia.
L'ASI gestiona 3650 monuments, restes i jaciments arqueològics d'importància nacional.

## Vegeu també

* Arqueologia submarina al golf de Khambhat
* Majabhárata
* Pseudoarqueologia

## Referències

* ↑ «Ministerio de Cultura, Gobierno de la India». Arxivat de l'original el 2011-08-08. [Consulta: 11 desembre 2015].
* 1 2 Servicio Arqueológico de la India, legislación
* ↑ Servicio Arqueológico de la India, actividades
* ↑ Servicio Arqueológico de la India, Instituto de Arqueología
* ↑ Roy, Sourindranath.
* ↑ «History of Archaeological Survey of India».
# Green

* No s'ha de confondre amb Greene.
«Green» té aquests significats:
* Toponímia:
** Comtat de Green (Wisconsin), comtat de l'estat nord-americà de Wisconsin
** Green (Kansas)
** Green (Ohio)
** Green (Oregon)
* Biografies:
** Agustín de Iturbide y Green (ciutat de Mèxic, 1863)
** Al Green (Forrest City, Arkansas, 1946), reverend i cantant estatunidenc
** Al Green (polític) (Nova Orleans, Louisiana, 1947), polític estatunidenc
** Cecil Green (Dallas, Texas, 1919), pilot de curses automobilístiques estatunidenc
** Colette Green, personatge fictici del videojoc d'acció en primera persona per PC, Half-Life
** David Gordon Green (Little Rock, Arkansas, 1975), escriptor i director de cinema estatunidenc
** Eva Green (París, 1980), actriu francesa
** Gerald Green (Houston, Texas, 1986), jugador de bàsquet estatunidenc
** George Green (Sneinton, Nottinghamshire, 1793 − Nottingham, 1841), matemàtic britànic
** George Henry Green (Barry, 1912 − 1995), futbolista gal·lès
** Robert Green (Chertsey, Anglaterra, 1980), futbolista anglès
** Wayne Green (1922?, Littleton, New Hampshire), empresari, editor i escriptor estatunidenc
* Miscel·lània:
** Funció de Green
** Identitats de Green
** Teorema de Green
** Green (àlbum), àlbum d'estudi de R.E.M.
Viccionari
# Guizel-Dere

Guizel-Dere - Гизель-Дере (rus) és un possiólok del krai de Krasnodar, a Rússia. Es troba als vessants del Caucas occidental, a la desembocadura del riu Dzeberskoi a la riba nord-oriental de la mar Negra, a 4 km al sud-est de Tuapsé i a 108 km al sud de Krasnodar.
Pertany al poble de Xepsi.
# Guizhou

Guizhou (?·pàg.) (Xinès simplificat: 贵州; Xinès tradicional: 貴州; pinyin: Guìzhōu; Wade-Giles: Kuei-chou; també pronunciat Kweichow) és una província de la República Popular de la Xina situada al sud-oest del país. La capital n'és Guiyang. Altres ciutats importants són Zunyi, Anshun i Duyun. Té una extensió de 176.000 km² i una població de 36 milions d'habitants (2003). Limita al nord amb el municipi de Chongqing, a l'est amb la província de Hunan, al sud amb la Regió Autònoma Zhuang de Guangxi, a l'oest amb la província de Yunnan, i al nord-oest amb la província de Sichuan.

## Economia

És una de les regions més pobres de la Xina i una de les més plujoses: 270 dies de pluja a l'any. Un 60% de la població és analfabeta i una tercera part dels seus pobles no disposen de comunicació per carretera.

## Història

La província va ser conquistada per la dinastia Han que la va deixar totalment oblidada perquè resultava molt difícil l'accés a la zona i pels pocs recursos naturals de què disposa. Va ser la dinastia Ming qui es va encarregar d'ocupar-la i de traslladar alguns dels edificis administratius a la província. Està poblada per diverses ètnies, entre les quals destaquen els Miao i els Buyi. També hi ha membres de les ètnies Yi, Dong i Shui. Els membres de les 49 minories ètniques presents en la regió representen un 37% de la població total.

## Vegeu també

* Nanzhong.

## Enllaços externs

* Guizhou - Lloc web oficial
# Grethe Weiser

Grethe Weiser, amb el cognom de soltera Mathildr Ella Dorothea Margarethe Nowka (Hannover, 27 de febrer de 1903 – Bad Tölz, 2 d'octubre de 1970) va ser una actriu teatral, cinematogràfica i televistaalemanya.

## Vida
### Inicis

La filla d'un empresari immobiliari fou criada a Klotzsche, un barri de Dresden. Va estudiar en Höhere Töchterschule i a l'escola privada de Friedel a Blasewitz, un altre barri de Dresden .
Als 17 anys, es va casar amb el majorista i fabricant de rebosteria Josef Weiser. La parella vivia inicialment a Dresden; El seu fill va néixer el 1922. Després que el seu marit va arrendar el teatre de cabaret "Charlott" a Kurfürstendamm a Berlín, Grethe Weiser va fer les seves primeres actuacions treballant com a recitadora.
Poc temps després, el matrimoni es va trencar, encara que ella no es va divorciar fins a l'any 1934. Grethe Weiser es va quedar sola amb el seu fill, fent classes d'interpretació i cant i actuant com soprano i comediant en cabarets, obres de revistes i operetes. Entre el 1928 i el 1930 va actuar en el Freie Volksbühne a Berlín, a més d'actuar i cantar en els cabarets de la capital. Fins i tot, va actuar en el Teatre Thalia de Hamburg i a Komödienhaus de Dresden, entre molts altres.

### Carrera cinematogràfica

Grethe Weiser va debutar al cine el 1930, on va actuar de manera regular a partir de l'any 1932. Va ser molt sol·licitada com a actriu de repartiment, on va interpretar papers com "L'enginyosa criada de torn", per exemple a Eskapade (1936). Al mateix temps que va cantar grans èxits com Der Vamp o Emils Hände.
Va destacar pel seu paper en la pel·lícula d'Erich Waschneck del 1937 Die göttliche Jette., on va interpretar a una jove cantant. La pel·lícula la va convertir en una cèlebre estrella. El mateix anys va actuar a Mändchen für alles.
# Habitatge a la rambla Recolons, 24 (Caldes de Malavella)

L'edifici situat a la Rambla Recolons, 24 de Caldes de Malavella (Selva) és una construcció inclosa en l'Inventari del Patrimoni Arquitectònic de Catalunya. És una casa aïllada fent xanfrà entre la Rambla Recolons i el carrer Verdaguer, al nucli urbà de Caldes de Malavella, de planta rectangular i composta de planta baixa i pis.

## Descripció

La façana principal (a la rambla), està dividida en tres cossos verticals separats per cadenes arrebossades imitant pedra. Diposa d'un soterrani que ocupa tota la planta, no habitable, que funciona com a camara d'aire, on es poden veure les columnes de sustentació de la planta, construïda en típica volta catalana. A la planta baixa, porta d'entrada al centre, flanquejada per dues finestres. Totes les obertures són en arc de llinda. L'àmpit de les finestres, de ceràmica vidriada, coincideix amb la línia superior del sòcol. Una ample cornissa separa la planta baixa del pis, on hi ha tres finestres en arc de llinda. Sota la cornissa hi ha respiralls.
Tres frontons en arc de mig punt rebaixat rematen la façana principal. El central té una decoració que fa pensar en un sol ponent-se o eixint. Aquest remat superior és de formes de ressò modernista. La façana lateral, a la planta baixa té quatre finestres (una de les quals està tapada), amb arc de llinda. La línia superior del sòcol coincideix novament, igual que a la façana principal, amb l'ampit de les finestres.
Una cornissa ampla, que continua de la façana principal, separa la planta baixa del pis. Sota la cornissa hi ha respiralls. El pis queda rematat per un frontó triangular, amb dues finestres. Aquest amaga el taulat a doble vessant. Dos frontons petit en arc rebaixat flanquegen el frontó. Coronant el frontó, una mena de frontó petit en arc de mig punt i amb un relleu de ressò modernista. A totes les façanes destaca la línia corba (clarament modenista) que fa la decoració de la façana.

## Història

La Rambla Recolons, promoguda per Bartolomé Recolons, és un dels passejos que es construïren a Caldes durant les primeres dècades del segle xx, per satisfer els estiuejants que anaven a la població a "prendre les aigües".
L'estiueig de la segona meitat del segle xix i principis del segle XX tenia un caràcter elitista, ja que es limitava als sectors benestants de la societat. Anava lligat a pràctiques curatives i també començava a ser una activitat de lleure. La millora en els mitjans de transport va contribuir a consolidar els nuclis d'estiueig cosa que tingué un fort impacte en l'urbanisme i l'economia dels pobles amb aigües termals. A Caldes de Malavella es construeixen gran nombre de cases, torres i xalets sobretot a l'entorn de la Rambla Recolons i de la que s'anomenà Colònia de la Granja. En aquest moment també es van adequar diverses zones de passeig, places i parcs.

## Referències

* 1 2 3 4 5 6 7 8 9 10 «Rambla Recolons, 24». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 octubre 2014].
# Green Gartside

Green Gartside és un músic gal·lès nascut el 1955. La seva carrera abasta des de les cases okupes londinenques on va començar a gravar cançons casolanes per a la seva banda Scritti Politti (banda de molt èxit a la Gran Bretanya dels vuitanta) als seus treballs ultraproduïts amb Miles Davis, Elvis Costello, Kylie Minogue o Tracey Thorn; i dels pamflets esquerrans però anticlixé a les llargues converses deconstructivistes amb el seu amic el filòsof Jacques Derrida.

## Referències

* ↑ «Green Gartside». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Guy Nulens

Guy Nulens (Hasselt, 27 d'octubre de 1957) va ser un ciclista belga, professional entre 1979 i 1995. Va participar quinze cop al Tour de França.

## Palmarès

* 1978
** 1r a la Volta a l'Empordà
* 1979
** 1r a la Volta a la Província de Lieja i vencedor de 2 etapes
** 1r al Trofeu Alcide De Gasperi
** Vencedor d'una etapa al Circuit franco-belga
** Vencedor d'una etapa a la Volta a Limburg amateur
** Vencedor d'una etapa a l'Étoile des Espoirs
* 1981
** Vencedor d'una etapa a la Volta a Suïssa
* 1984
** Vencedor d'una etapa al Critèrium del Dauphiné Libéré
* 1985
** 1r a l'Étoile de Bessèges i vencedor d'una etapa
* 1986
** Vencedor d'una etapa a la Volta a Suïssa

### Resultats al Tour de França

* 1980. Abandona (18a etapa)
* 1981. 52è de la classificació general
* 1982. 22è de la classificació general
* 1983. Abandona (18a etapa)
* 1984. 24è de la classificació general
* 1985. 113è de la classificació general
* 1986. 54è de la classificació general
* 1987. 61è de la classificació general
* 1988. 38è de la classificació general
* 1989. 55è de la classificació general
* 1990. 54è de la classificació general
* 1991. 62è de la classificació general
* 1992. 77è de la classificació general
* 1993. 67è de la classificació general
* 1994. 88è de la classificació general

### Resultats a la Volta a Espanya

* 1983. 27è de la classificació general
* 1986. 117è de la classificació general

### Resultats al Giro d'Itàlia

* 1983. 26è de la classificació general
* 1986. 48è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Güldal Akşit

Güldal Akşit (Malatya, 23 de gener de 1960 - Ankara, 3 de desembre de 2021) (pronunciat [ɟyɫdaɫ ˈakʃit]) va ser una política turca i presidenta de la Comissió Parlamentaria per a la Igualtat d'Oportunitats per a Homes i Dones. Va ser escollida com a membre de la Gran Assemblea Nacional de Turquia, en representació d'Istanbul, i va ser-hi de 2002 a 2011. Va ser ministra de Cultura i Turisme al gabinet d'Abdullah Gül i al primer gabinet de Recep Tayyip Erdogan. Akşit era la cap de la branca de dones de l'AKP i estava interessada pels drets de les dones.
Es va graduar a la Universitat Hacettepe i a la Facultat de Dret de la Universitat d'Istanbul.
Akşit va morir de COVID-19 el 3 de desembre de 2021, a Ankara, enmig de la pandèmia de COVID-19 a Turquia. Tenia 61 anys.

## Referències

* ↑ «Eski Bakan Güldal Akşit panelde uykuya direnemedi». , 07-11-2009 [Consulta: 28 novembre 2010].
* ↑ «İstanbul 2007 Genel Seçimi Sonuçları». Yeni Şafak. [Consulta: 14 gener 2020].
* 1 2 Culbertson, Shelly. The Fires of Spring: A Post-Arab Spring Journey Through the Turbulent New Middle East - Turkey, Iraq, Qatar, Jordan, Egypt, and Tunisia (en anglès). St. Martin's Publishing Group, 19 abril 2016, p. 105-106. ISBN 978-1-4668-7495-4.
* ↑ Yavuz, M. Hakan. The Emergence of a New Turkey: Islam, Democracy, and the AK Parti (en anglès). University of Utah Press, 29 maig 2006, p. 266. ISBN 978-0-87480-863-6.
* ↑ «AK PARTİ». www.akparti.org.tr. [Consulta: 14 gener 2020].
* ↑ «Son dakika! AK Partili Güldal Akşit vefat etti». , 03-12-2021 [Consulta: 3 desembre 2021].
# Sent Prist de Salanhac

Sant Prit la Plana (en francès Saint-Priest-la-Plaine) és una localitat i comuna de França, a la regió de la Nova Aquitània, departament de la Cruesa. La seva població al cens de 1999 era de 287 habitants. Està integrada a la Communauté de communes de Bénévent-Grand-Bourg.

## Demografia

Evolució demogràfica :
| 1968 | 1975 | 1982 | 1990 | 1999 |
| 520 | 427 | 367 | 310 | 287 |

## Administració

Llista d'alcaldes :
| Període | Identitat | Partit |
| 2001- | Guy Montaud | PS |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Sent Prist dau Chauchèt

Sent Priéch (en francès Saint-Priest) és una comuna (municipi) de França, a la regió de la Nova Aquitània, departament de la Cruesa. La seva població al cens de 1999 era de 192 habitants. Està integrada a la Communauté de communes d'Évaux-les-Bains et de Chambon-sud-Voueize.

## Demografia

Evolució demogràfica :
| 1968 | 1975 | 1982 | 1990 | 1999 |
| 351 | 311 | 258 | 230 | 192 |

## Administració

Llista d'alcaldes :
| Període | Identitat |
| 1919-1944 | Henri Paul Lenoble |
| 1944-1965 | Jules Parry |
| 1965-1988 | Xavier Fernand Parry |
| 1988- | Albert Bondieu |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Groscavallo

Groscavallo (arpità Gruskavà) és un municipi italià, situat a la ciutat metropolitana de Torí, a la regió del Piemont. L'any 2007 tenia 208 habitants. Està situat a la Vall Gran de Lanzo (Valls de Lanzo), una de les Valls arpitanes del Piemont. Limita amb els municipis d'Ala di Stura, Balme, Bonneval-sur-Arc (Savoia), Ceres, Ceresole Reale, Chialamberto i Noasca.

## Administració

Llista d'alcaldes :
| Període | Identitat | Partit |
| 2000- | Giuseppe Giacomelli | Llista cívica |
# Serenata a la claror de la lluna

Serenata a la claror de la lluna és una pel·lícula espanyola de comèdia del 1978 escrita i dirigida per Carles Jover i Josep Antoni Salgot. Ha estat rodada en català.

## Sinopsi

Els Martí, una família de classe alta barcelonina celebra a la seva "torreW el compromís matrimonial de la seva filla amb un jove empresari que aparenta ser del seu mateix estatus social. Durant la celebració el promès tindrà relacions sexuals amb la professora de piano de la germana de la seva promesa, de la que descobreix que se n'ha enamorat i això desencadenarà un curiós escàndol.

## Repartiment

* Isabel Mestres
* Héctor Alterio
* Rosa Morata
* Félix Rotaeta
* Josep Maria Forn
* Loles León

## Producció

Es tracta d'una pel·lícula de baix pressupost que suggereix una reflexió crítica de la societat burgesa catalana, tot que amb un to superficial.

## Reconeixements

Va ser guardonada amb el primer premi la IV Setmana de Cinema Iberoamericà de Huelva i el premi especial qualitat de la Direcció General de Cinematografia. Fou exhibida a la secció "Nous realitzadors" al Festival Internacional de Cinema de Sant Sebastià 1978.

## Referències

* ↑ Serenata a la claror de la lluna, esadir.cat
* ↑ Àngel Comas, Diccionari de llargmetratges: el cinema a Catalunnya després del franquisme, p. 233
* ↑ IV Festival de Cinema de Huelva al web del festival
* ↑ Serenata a la luz de la luna a decine21
# Sharon

«Sharon» té aquests significats:
* Geografia:
** Sharon (Canaan), plana costanera de la regió on és Tel-Aviv, Israel.
** Sharon (Carolina del Sud)
** Sharon (Connecticut), població dels Estats Units a l'estat de Connecticut.
** Sharon (Dakota del Nord)
** Sharon (Geòrgia)
** Sharon (Kansas)
** Sharon (Massachusetts)
** Sharon (Oklahoma)
** Sharon (Tennessee)
** Sharon (Wisconsin)
** Sharon (Nova Hampshire)
** Sharon (Vermont)
** New Sharon, població dels Estats Units a l'estat d'Iowa.
** New Sharon (Maine), població dels Estats Units a l'estat de Maine.
* Biografies:
** Ariel Xaron, primer ministre israelià, conegut per la transcripció Sharon en anglès i altres llengües
** Sharon Christa Corrigan McAuliffe (1948 – 1986), professora estatunidenca.
** Sharon den Adel, cantant de Within Temptation.
** Sharon Robinson, cantautora, productora i vocalista dels Estats Units.
** Sharon Stone, actriu.
** Sharon Tate (1943 – 1969), actriu estatunidenca esposa del director Roman Polanski.
# Sharmin Akter

Sharmin Akter (Bangladesh, 31 de desembre de 1995) és una activista bangladeshiana en contra dels matrimonis infantils i forçats. Va resistir a les pressions de la seva mare per casar-se als 15 anys amb un home de 32 anys i va lluitar per continuar la seva educació. Va estudiar al Rajapur Pilot Girls High School. Vol ser advocada per combatre els matrimonis infantils i forçats. Va rebre el Premi Internacional Dona Coratge. Akter va ser elogiada el 2017 pel director de la seva escola per haver acabat els estudis amb èxit malgrat els problemes que va tenir.

## Referències

* ↑ «Biographies of the Finalists for the 2017 International Women of Courage Awards». US Department of State. [Consulta: 26 agost 2017].
* ↑ «Jhalakathi girl among US Women of Courage award recipients». Syed Zainul Abedin. Dhaka Tribune, 29-03-2017. [Consulta: 26 agost 2017].
* ↑ «Fighting Early Marriage: Bangladeshi girl to receive US award». Daily Star, 30-03-2017. [Consulta: 26 agost 2017].
* ↑ «Women of Courage Award winner Sharmin Akhter passes SSC». bdnews24.com. [Consulta: 26 agost 2017].
# Sharleen Spiteri

Sharleen Eugene Spiteri (Glasgow, Escòcia, 7 de novembre, 1967) és una lletrista i cantant de pop rock escocesa, vocalista de la banda Texas.

## Biografia

Spiteri va néixer a Bellshill, prop de Glasgow, filla d'Eddie, un mariner mercant amant de la guitarra i Wilma, cantant. Spiteri té ascendència maltesa, italiana i irlandesa. Durant la seva joventut la seva família es va traslladar dels suburbis de Glasgow a Dumbartonshire. Al col·legi li deien «Spit el gos». A casa sempre s'hi escoltava música, la qual l'ha acompanyat sempre i ha estat inspiració per als temes dels seus discos.
Sharleen va treballar com a perruquera i va ser la que es va encarregar del look dels seus companys de banda.
Va estar casada amb un editor d'una revista anomenat Ashley Heath, del qual es va separar el 2004. D'aquesta relació va néixer, l'any 2002, la seva filla Misty Kyd.
Col·labora sempre que pot en una fundació de nens amb càncer.

## Carrera musical

Les influències de Spiteri inclouen The Clash (el principal motiu pel qual toca una Fender Telecaster negra), Blondie, passant per Marvin Gaye i Prince. També es reconeix com una fan declarada de Diana Ross.
Nombrosos actors han aparegut juntament amb ella en els videoclips de Texas: In Demand acompanyada per Alan Rickman ballant el tango amb Spiteri, I'll See It Through amb l'actor franco-espanyol Jean Reno i Getaway al costat de James Purefoy.
Spiteri va col·laborar amb la banda alemanya Rammstein en la balada Stirb Nicht Vor Mir (Do not Die Before I Do) en el seu àlbum Rosenrot (2005). Altres col·laboracions inclouen la banda Gun (de la qual és cosina del seu cantant, Mark Rankin) en els discos Taking On The World i Gallus entre 1989 i 1992, i amb Jayhawks en la cançó Bad Time en el disc Tomorrow the Green Grass de 1995.

## Carrera en solitari

El 6 de juliol de 2008 va entrar al número 47 de les llistes del Regne Unit amb el seu primer enregistrament en solitari All the Times I Cried. La setmana següent al seu llançament el single va pujar fins al lloc número 26.
L'àlbum debut de Spiteri en solitari, Melody, va sortir a la venda el 14 de juliol de 2008. Immediatament va aconseguir el lloc 3 en les llistes de Regne Unit.
El seu segon àlbum, The Movie Songbook, va sortir a la venda l'1 de març de 2010, arribant al 13è lloc en la llista dels UK Top 40.

## Enllaços externs

* Página Oficial de Sharleen Spiteri Arxivat 2016-06-04 a Wayback Machine.
* Página Oficial de Texas
# Guan crestat

El guan crestat (Penelope purpurascens) és una espècie d'ocell de la família dels cràcids (Cracidae) que habita zones forestals de les terres baixes de Mèxic, des de Sinaloa i Tamaulipas, cap al sud, a la llarga dels dos vessants fins a l'Amèrica Central, Colòmbia, Equador i Veneçuela.

## Referències

Viccionari